Lleida es prepara per la Setmana Santa | Bisbat de Lleida\nLleida es prepara per la Setmana Santa\nLa Paeria va acollir el passat dimecres 22 de març la presentació dels actes de la Setmana Santa de Lleida. Responsables de totes les confraries i congregacions de la ciutat acompanyats del Bisbe de Lleida, Salvador Giménez i l'alcalde de Lleida, Àngel Ros,\nhan presentat el cartell de la Setmana Santa i els més de trenta actes litúrgics i penitencials que tindran lloc entre el 25 de març i el 16 d'abril.\nPrecisament, la presentació del cartell de la Setmana Santa serà el primer acte de la Setmana Santa el dissabte 25 de març a l'Església de la Sang. La regidora de Cultura de l'Ajuntament de Lleida, Montserrat Parra ha destacat que "aquest any la fotografia del cartell és del fotògraf lleidatà Tony Alcántara".\nEl dia 2 d'abril tindrà lloc el pregó organitzat per la Congregació de la Sang i la Congregació dels Dolors. Enguany anirà a càrrec de Josep Ignasi Boada, president de les Agrupacions de Setmana Santa de Tarragona.\nUna de les novetats d'aquest any és que la processó dels Dolors (Diumenge de Rams) i la processó de la Sang (Divendres Sant) faran el mateix recorregut. Una altra de les novetats serà que la reverència que el pas de la Somereta fa la Verge dels Dolors el Diumenge de Rams tindrà lloc al carrer Vila de Foix, però encarat cap a la Catedral.\nPer la seva banda, el responsable del secretariat de Congregacions i Confraries i Germandats de la Diòcesi de Lleida, José Manuel Gómez, ha anunciat que el dissabte 25 de març al Via Crucis organitzat per les confraries es farà una col·lecta per sufragar les obres de rehabilitació de l'Oratori dels Dolors.\nEn el document adjunt teniu el programa dels actes de Setmana Santa.\nprograma_SetmanaSantaLleida_2017 (1).pdf 1.33 MB


Publicat per Anna Aubanell a 17:17 Cap comentari:\n(...) I un cop realitzades les MiniActivitats de la PAC1 i aquesta mateixa 2.1, aquí us insereixo el Mapa del Canvi Conceptual, i també el mapa Síntesi del meu Propi Canvi Conceptual, així com algunes Conclusions que n'he extret!\nSÍNTESI DEL MEU PROPI CANVI CONCEPTUAL:\nEls éssers humans estem vius. I per tant, estem en constant interacció amb el Medi, i tot allò que el conforma. Som membres de la Societat. En aquesta interacció, Construïm una sèrie de Representacions Mentals, que són aquelles que ens permeten crear la Realitat. Però no pas una realitat qualsevol, sinó una realitat mental Pròpia, Personal i Única. Aquesta, serà diversificada segons cada persona, segons les seves pròpies Necessitats i Intencions. És en aquest punt en el qual es genera Coneixement, i es produeix una Educació a través d’aquests nous coneixements. Però cal destacar que no n’és una Educació que copia Coneixements, sinó que els Crea a partir de les pròpies Representacions mentals. Per això, amb aquest caire personal i característic de cada individu, en el qual es creen coneixements, el que hi succeeix s’anomena justificadament, APRENENTATGE SIGNIFICATIU.\nQuè és el que ens permet la Tecnologia? És utilitzada com a base i Suport dels Aprenentatges Significatius, que en són Coneixements. Per tant, totes aquelles Eines i aplicacions que ens ofereix la Tecnologia com a suport per a la creació d’aquests nous coneixements, se l’anomena TECNOLOGIA EDUCATIVA. I és, en definitiva, el que ha succeït en mi i en cadascun dels estudiants que participem a l’aula i a l’assignatura, durant la realització de totes les Miniactivitats. He pogut experimentar l’ús de les noves Tecnologies, i algunes de les eines aplicades a l’assignatura d’NTICE (Participació al Debat, ús de l’aplicació Cmap-Tools, argumentacions amb el Model de Toulmin, lectures...), les quals m’han permès contrastar els esquemes mentals que posseïa prèviament, amb aquells Esquemes mentals que s’han construt de nou en la meva ment, tot fent trontollar els anteriors. És a dir, que ara posseeixo noves representacions Mentals, i per tant s’ha produït Coneixement en mi, i l’Educació hi ha tingut presència amb la Tecnologia com a nexe, tot interaccionant amb d’altres membres socials (companys de l’aula, consultor...), i entre tots, i alhora cadascú el seu particular, hem pogut observar un Procés Cognitiu de relacions Conceptuals, que ens han permès un canvi Conceptual reflectit en les Noves Representacions Mentals.\nEn definitiva: La Tecnologia, m’ha servit com a suport per la Nova Comprenssió de Conceptes, i la Nova Creació de Marcs Conceptuals. S’ha Produït doncs, Canvi Conceptual.\nReiterant la teoria explicada, els éssers humans interaccionem. I per tant generem coneixement constant, a través dels diferents escenaris amb els que topem. Trontollen els nostres esquemes, es produeix nou coneixement, representem d’una manera pròpia i personalitzada la Realitat, que la comprenem de manera individual. Adquirim nous Marcs Conceptuals, i una nova Comprenssió de Conceptes, la qual denominem CANVI CONCEPTUAL.\nPublicat per Anna Aubanell a 23:09 Cap comentari:\nSÍNTESI i SUPORT GRÀFIC Mini PAC 1.3\nUs adjunto seguidament les Conclusions Extretes de la realització de la MiniPAC 1.3, en què s'ha hagut de treballar i exemplificar gràficament la confluència del que ve a definir CTS (Ciència, Tecnologia i Societat), addherint-hi el Concepte d'Educació. Ha estat un treball caòtic i complex, però alhora enriquidor. I pel que fa a mi personalment, m'ha resultat un xic "estressant" en un inici, doncs a més d'ocupar un temps del qual a cops no és possible disposar, representava enfrontar-me a l'ús d'una nova eina, d'un nou programa: El Cmap-Tools, per mi fins ara desconegut. Però he de dir que un cop n'entens el funcionament, "t'enganxes" a la practicitat de l'eina. A banda, la presentació en format Word de la Síntesi del mapa Conceptual construit a partir de les lectures, els mòduls i la participació en el Debat al Fòrum de l'Aula, demanava anar Indexada Automàticament, i en ser per mi la primera vegada de fer un índex d'aquest caire, la possibilitat de veure-ho finalment palpable, és d'un regust reconfortant que pal·lia la sensació estressant de qualsevol enfrontament amb allò que implica la novetat en un inici. Defitivament, la paciència és la mare de la Ciència! .... i és que... com en el Mapa Conceptual...tot va lligat!\nUs adjunto mapa Conceptual i Conclusions de l'Informe de Síntesi. Fins la Propera!!\nLes lectures dels Mòduls, la Lectura de l’Article de Domènech i Tirado, i la posta en comú de la conjunció dels Conceptes Treballats al Debat virtual que es va realitzar al Fòrum de l’Assignatura, deixen clar que Ciència, Tecnologia, Societat i finalment Educació, funcionen com un tot, que constantment es complementa i en va donant forma. L’aparició de la tecnologia i els seus avenços a les nostres vides, ha provocat el que anomenem “Revolució Tecnolgica”, en fer ús de les TIC en la majoria d’àmbits de la Societat Actual, que confirmen l’afirmació que venim reiterant al llarg de tot aquest anàlisi: CTS com un TOT. La major part de la societat, ha acceptat l’ús d’aquestes noves TIC, bé perquè s’hi ha interessat de manera involuntària, bé perquè s’hi ha vist immersa de manera involuntària. Darrera de l’ús d’aquestes, hi ha gran part també d’interessos econòmics, ja que aporta beneficis a la ciència, a les empreses, als processos Educacionals.... tots ells canvis que hem pogut veure en un temps molt reduït i palpar-los cadascun de nosaltres com a membres inclusius d’aquesta Societat en la que repercuteixen totes aquestes modificacions entrelligades.\nAl seu temps, els països en què els avenços tecnològics encara hi arriben lentament, poden veure’s afectats per aquests canvis de la Tecnologia, provocar encara més distanciament entre les persones que conformen aquestes societats, distanciament global de la resta de societats on aquests avenços flueixen de manera accelerada, i produir un efecte negatiu. És per això que s’afirma que les grans Potències, haurien de mirar de destinar aquests avenços per a pal•liar les condicions desfavorables en les que viuen tants i tants ciutadans d’aquest món injust i ple de diferències. Cal una millora d’aquestes condicions. I l’aplicació de les noves TIC, i el fet d’oferir a aquests països la possibilitat d’utilitzar-les i adaptar-s’hi, pot ser positiu si pensem que permetre l’accés a la Informació i que arribi l’Educació per tots, pot ser el primer pas per un important Canvi Social.\nPel que fa a l’aplicació progressiva de les TIC en els espais Educatius, especialment els àmbits Formals (Escoles i Instituts), és un procés comparativament més lent que potser en d’altres àmbits de la societat, Però a mesura que s’observi que els aprenentatges que se’n deriven de l’ús d’aquestes tecnologies, produeixen Aprenentatges Significatius, les TIC en seran part íntegra i formaran part de la vida quotidiana de tots plegats.\nEstem immersos, doncs, en la Generació dels Canvis Constants, que reclamen explicacions i anàlisi que des del Punt de Vista de la Psicologia, cal trobar-ne i donar les respostes que la Societat en la que recauen aquesta canvis, reclama i seguirà reclamant.\nPublicat per Anna Aubanell a 19:52 Cap comentari:\nCONCLUSIONS inicials extretes de l'activitat "Qüestionari d'Avaluació Inicial"\nDefinitivament, les TIC condicionen a nivell social.... En primer lloc, aquesta assignatura, basada en les TIC, m’ocupa un temps essencial per a poder-me adaptar als canvis que les TIC generen dia a dia en sí mateixes, i que m’obliguen, com a persona social que sóc a adaptar-m’hi o bé quedar-me fora i sense avenç.\nEl que sento és que tothom, li agradi o no, es veu, en un moment donat a adaptar-se obligatòriament i invertir part del seu temps vital a aquesta adaptació.\nSempre m’han fet embogir, ja que em costa de comprendre-les. El que sento, peò, és que em cal relaxar-me i comprendre que el temps dedicat a la meva adaptació, és temps d’inversió de futur. Potser aleshores aprendré a valorar-ho d’una manera diferent i enriquidora per a mi mateixa.\nPublicat per Anna Aubanell a 18:32 Cap comentari:\nQÜESTIONARI D'AVALUACIÓ INICIAL\nHeus aquí les meves "respostes ràpides" sobre qüestions de l'assignatura, abans d'endinsar-nos en els seus conceptes a fons....\n1) L’objecte principal de la Tecnologia Educativa és oferir un bon ventall de tècniques per als docents: __5____\n2) Aprenc tant dels companys com dels materials i consultors: __7____\n3) Els professionals de l’educació han de ser competents en les tècniques que asseguren la correcta transmissió del coneixement : ____6____\n4) La tecnologia es basa en la ciència per la qual cosa és neutral en relació a prejudicis, valors i actituds: ___5__\n5) Les aules de la UOC són una comunitat d’aprenentatge: __6___\n6) Els debats virtuals suposen perdre força hores amb poc benefici personal: __6___\n7) La Tecnologia Educativa per a psicopedagogs consisteix en assegurar un bon domini de les TIC: ____8___\n8) Els debats a la UOC poden millorar moltíssim: ___8___\n9) Les TIC són necessàries per transmetre els continguts als alumnes: ___6_____\n10) El canvi tecnològic determina el canvi social: ____10____\nPublicat per Anna Aubanell a 18:23 3 comentaris:\nAquí teniu el que correspon a un esborrany.... i que és el que primer se'm va passar pel cap, per a relacionar Ciència, Tecnologia, Societat i Educació... esperem que un cop els conceptes siguin treballats a fons, l'esborrany pugui transformar-se en un veritable Mapa Conceptual!\nPublicat per Anna Aubanell a 18:09 Cap comentari:\nBones, Companyes i companys!! Increïblement, tot i que aquest tipus de qüestions, a cops em maregen -perquè sovint no m'hi entenc-... em torno a trobar creant un Blog.... Bé, el quatrimestre passat, també per una assignatura de la UOC, vaig haver de fer-ne un, i mira... ja hi tornem a ser!\nSom-hi a veure quines descobertes fem aquesta vegada!! M'hi acompanyeu??\nPublicat per Anna Aubanell a 17:51 Cap comentari:


La crisi sanitària desperta les xarxes de voluntariat a l'Alt Empordà\nLa crisi sanitària desperta les xarxes de voluntariat als pobles de l'Alt Empordà\nLa principal necessitat que han manifestat els municipis és la falta de mascaretes homologades\n15·04·20 | 17:33\nUn ple del Consell Comarcal de l'Alt Empordà. EMPORDA.INFO\nEl Consell Comarcal de l'Alt Empordà ha requerit als ajuntaments de la comarca una síntesi de totes les accions de voluntariat que s'han impulsat als respectius municipis i les principals necessitats en què es troben o es podria generar durant les setmanes vinents. Amb aquestes dades, l'àrea de Benestar Social pot resoldre de manera directa les mancances amb les quals es troben els seus usuaris i dimensionar millor les necessitats socials a cada municipi per tal de donar resposta a les necessitats de la població més vulnerable davant l'emergència creada per la Covid-19.\nLa principal necessitat que han manifestat els municipis és la falta de mascaretes homologades, motiu per al qual el Consell Comarcal està buscant i coordinant la recepció de material d'equips de protecció individual que proporcionen altres ens.\nLa presidenta del Consell Comarcal de l'Alt Empordà, Sònia Martínez, segueix en contacte directe amb els alcaldes i alcaldesses de la comarca amb l'objectiu de donar tot el suport possible.


Exigeixen un debat televisat amb els responsables de l’autopista Llucmajor-Campos i la paralització de les obres\n27 maig 2019 00:13\nAquest dijous, membres de la Plataforma Antiautopistes han acudit a les portes del Consell de Mallorca, aprofitant que s’hi celebra el plenari ordinari mensual, per tal d’interpel·lar directament els responsables de l’execució del projecte d’autopista Llucmajor-Campos.\n«Ho fem a les portes de la institució insular degut a que no podem intervenir en el ple ja que aquest projecte no s’hi ha tractat en tota la legislatura: s’ha aprovat per la porta del darrera mitjançant una comissió interna i, degut a que el projecte difereix menys d’un 5 % de l’inicial proposat pel Partit Popular, no ha estat exposat públicament cap dia i no s’hi han pogut presentar al·legacions».\nFruit d’aquesta «falta de transparència de l'autodenominat Govern del Canvi» i de la manca de diàleg amb les entitats que estan en contra de l’execució d’aquesta nova infraestructura, la Plataforma Antiautopistes exigeix:\n1. Un debat públic, preferiblement televisat a la cadena pública IB3, amb els màxims responsables d’aquesta infraestructura: el president del CIM Miquel Ensenyat de MÉS, la consellera de Territori i Infraestructures Mercedes Garrido del PSIB, i el conseller executiu de Participació Ciutadana i Presidència Jesús Jurado de Podem. Durant les presentacions del monogràfic Pus carreteres! estem veient el desconeixement de la gent en vers aquest projecte. Per això, volem debatre públicament amb ells sobre els impactes que suposarà aquesta infraestructura així com sobre el model de mobilitat en general.\n2. La paralització immediata de l’inici de les obres de l’autopista Llucmajor a Campos. Al Parlament de les Illes Balears s’està a punt d’aprovar el Pla Director Sectorial de Mobilitat de les Illes Balears (PDSMIB), que fa una aposta clara pel transport públic, i que serà vinculant tant pels Consells Insulars com pels Ajuntaments. El mencionat PDSMIB indica textualment que «Les vies amb seccions àmplies que inciten a l’ excés de velocitat constitueixen un factor que pot provocar un augment de la sinistralitat» pel que desmunta l’argument de la seguretat vial esgrimit pel CIM. I el PDSMIB també admet que la construcció de noves carreteres «permetrien absorbir de forma momentània els nivells de saturació, però a la llarga, la crida a l ́ús del vehicle privat acabaria saturant de nou les vies i provocar noves necessitats d’ampliació, desembocant en un model totalment insostenible». Per tant, no s’entén que el CIM pretengui executar aquest projecte totalment contrari a la política de mobilitat que volen implantar, pel que exigim que es paralitzi el projecte d’autopista Llucmajor-Campos fins que el PDSMIB sigui aprovat i el vigent Pla Director Sectorial de Carreteres sigui revisat i adaptat a les exigències del primer.\nDe no complir-se aquestes exigències, la Plataforma Antiautopistes es veurà abocada a promoure mobilitzacions i a exigir dimissions dels màxims responsables de l’execució de l’autopista


Taller 'Cor adults' | Guia BCN: agenda d'activitats, directoris i cursos de Barcelona Taller 'Cor adults'\nUs presentem un nou concepte de cor d'adults: diversió, tècnica, rigor, aprenentatge, diversitat d'estils i participació en el final de curs de l'escola conjuntament amb els vostres fills!! Apunta't, ens ho passarem molt bé junts!\nA càrrec de Marc Garcia.\nDimecres de 20:30h a 21:30h Entrada general de: 203 €. Cal inscripció prèvia


Drets digitals, drets fonamentals - MetaData\n"El dret digital és la porta d’accés a altres drets essencials perquè les persones tinguin una vida digna i autònoma"\nSi ens hem d’emmirallar en algun país a l’hora de defensar els drets digitals, aquest és Estònia, el primer país digital del món i un referent per ser la societat digital més avançada. El parlament d’aquest país bàltic va aprovar l’any 2000 una llei de telecomunicacions pionera que declarava l’accés a Internet com un dret humà bàsic, com un servei universal que ha de ser accessible per a tothom i que ha de comptar amb un preu uniforme. Vint anys després els resultats són visibles: el 99% dels serveis públics que ofereix el govern bàltic són electrònics i el 90% de les llars del país estan connectades a la xarxa. El repte, però, és l’alfabetització digital d’aquelles persones que continuen quedant-ne excloses i en la qual l’administració està abocant tots els esforços generant aliances amb el sector privat.\n“El dret digital és la porta d’accés a molts altres drets essencials perquè les persones tinguin una vida digna i autònoma”\nEstònia és un referent, però no és l’únic. A França, tallar la connexió a Internet es considera una restricció inconstitucional del dret a la llibertat d’expressió i comunicació; a Finlàndia, la llei del mercat de les comunicacions recull l’accés a Internet a través de la banda ampla com un dret fonamental de tota la ciutadania; al Brasil, hi ha una llei que n’assegura l’accés igualitari; a Costa Rica, es reconeix com a dret fonamental vinculat als drets de participació en la vida democràtica i de llibertat d’expressió i a l’Índia també es considera un dret fonamental regulat a la Constitució.\nEl debat sobre si Internet ha de ser considerat un dret fonamental pren especialment importància en aquest context d’agreujament de la bretxa digital a causa de la covid-19. Les conseqüències d’aquesta bretxa digital, que no podem oblidar que és també una bretxa social, no s’han de menystenir perquè aquest dret és la porta d’accés a molts altres drets essencials perquè les persones tinguin una vida digna i autònoma, com el dret a la salut, el treball, l’educació o la participació, entre altres.\nSegons l’ONU, s’estima que el 44% de la població mundial encara no té accés a Internet per manca de connexió, de dispositius òptims o d’habilitats TIC i, per tant, no té les mateixes oportunitats que la resta de ciutadans i ciutadanes. Així doncs, aquesta fractura digital és un factor més que eixampla les desigualtats existents i que contribueix clarament a incrementar la situació de vulnerabilitat de les persones que ja tenen moltes dificultats. L’últim informe d’m4Social La bretxa digital en les persones ateses per les entitats socials posa xifres a aquestes desigualtats, tant en l’accés, l’ús i la qualitat d’ús. Gairebé un 20% de les persones adultes ateses per les organitzacions del tercer sector no pot accedir a Internet sempre que vol. Les principals causes són els costos de la connexió, que són una barrera clara (pràcticament un 40%), la falta de competències i habilitats d’ús de les mateixes persones (prop d’un 20%) i l’haver de desplaçar-se fora de casa per poder accedir-hi (13%). A més, el 20% de les persones adultes ateses per les entitats socials no disposa d’ordinador i només un 30% dels infants i adolescents pot connectar-se des de casa, el 20% ha de fer-ho des de d’altres espais com l’escola, les entitats socials (20%) i els equipaments públics (16%).\n"Un 20% de les persones adultes ateses per les organitzacions del tercer sector no pot accedir a Internet sempre que vol"\nLa radiografia de la bretxa digital a Catalunya i l’impacte que està tenint en els col·lectius en risc d’exclusió implica encetar un debat ampli i profund sobre com hem de garantir aquest dret a casa nostra per evitar que més persones\nquedin al marge de la societat. Compromeses amb promoure’l perquè és imprescindible, des d’m4Social -el projecte d’innovació digital en l’àmbit social de la Taula d’entitats del Tercer Sector Social de Catalunya- impulsem l’m4Social Day, que té lloc el pròxim 29 de setembre al Palau Macaya i que també es pot seguir via streaming. Amb el títol Internet, dret fonamental, fomentem un espai de reflexió al voltant d’aquesta qüestió conjuntament amb altres agents que són indispensables en la lluita contra la fractura digital (sector públic, empresarial i tercer sector). Des d’m4Social ho tenim clar: internet és un dret fonamental que cal reconèixer i garantir.


ERC i comuns engeguen la negociació amb cinc eixos programàtics i apunten a un Govern dels republicans en solitari La República\nACN Barcelona.-ERC i comuns han engegat les negociacions aquest dilluns al Parlament. Els dos grups han establert un programa basat en cinc eixos: transició ecològica, salut, economia, feminisme i diàleg. […]\nACN Barcelona.-ERC i comuns han engegat les negociacions aquest dilluns al Parlament. Els dos grups han establert un programa basat en cinc eixos: transició ecològica, salut, economia, feminisme i diàleg. Tal com han explicat a la premsa fonts dels dos equips negociadors en acabar la primera trobada, Esquerra i En Comú Podem s’han emplaçat a continuar negociant les properes hores, i esperen tancar un acord aquesta setmana. ERC ha remarcat que només contempla governar en solitari, i en tot cas abordar en un futur l’entrada dels comuns, que prefereixen formar part de l’executiu però s’obren a parlar-ho, ja que l’única línia vermella dels comuns és que JxCat no formi part del Govern. Emplaçaran el PSC a donar suport a la investidura de Pere Aragonès.\nEls dos equips negociadors han coincidit en remarcar que esperen que l’acord sigui ràpid. De fet, les dues formacions aspiren a tancar-lo aquesta mateixa setmana, per poder celebrar el ple d’investidura la setmana que ve. ERC i comuns s’han emplaçat a continuar les converses les properes hores i han definit un àmbit programàtic basat en cinc eixos: acció climàtica i medi ambient; salut; feminisme; reactivació de l’economia; i diàleg i situació dels “presos polítics”.ERC ha deixat clar que vol governar en solitari, almenys per ara -tal com ja havia definit la pròpia portaveu del partit, Marta Vilalta, durant la roda de premsa d’aquest migdia. Els republicans explorarien que alguna altra formació entrés a l’executiu després de seguir negociant però un cop Aragonès ja fos investit.Per la seva banda, els comuns volen entrar a Palau, però contemplaran la possibilitat de donar suport al candidat d’ERC, i estudiar la seva participació al Govern més endavant. D’aquesta manera, En Comú Podem opta per continuar les converses i veure -cap al final de la negociació- quins marges hi ha per cadascuna de les possibilitats.Sigui com sigui, la formació de Jéssica Albiach no tanca cap porta, i només rebutja que JxCat entri al Govern. De fet, els comuns intentaran obrir, en paral·lel, una línia de diàleg amb el PSC-Units perquè els socialistes donin algun suport a Aragonès.La bona sintonia i l’optimisme han protagonitzat la reunió, segons fonts presents a la trobada -que ha començat a les 16:15 hores als despatxos d’ERC i ha acabat pels volts de les 17:40. Per part d’ERC a la reunió hi ha assistit Marta Vilalta. Dels comuns hi havia Lucas Ferro, Susanna Segovia i David Cid.ERC també espera mantenir noves converses amb JxCat el més aviat possible. Finalment, fonts dels comuns han explicat que segurament hauran de sotmetre a les seves bases -de Podem Catalunya i de Catalunya en Comú- un possible acord amb ERC, tot i que asseguren que aquesta consulta no seria cap problema.


OLA K ASE? | Pepa Badell\nPàgina d'inici > Docència, Innovació\t> OLA K ASE?\n16/02/2013 Pepa Badell\tDeixa un comentari Go to comments\nTot i que no havia catifa vermella, l’Aula Magna va acollir aquesta estrena entre l’expectació d’alumnat i professorat, entre altres del Degà, Josep Ma Català, i del coordinador de la titulació Carles Llorens. Les pel·lícules, tot i que partien de diferents propostes formals, estètiques i temàtiques, estan marcades per un fort component crític, social i reivindicatiu. Al final, els mateixos alumnes van atorgar uns premis per destacar diferents aspectes de la feina feta en el marc de l’assignatura Producció i Direcció Cinematogràfica.\nEls responsables d’aquesta experiència docent són Carmen Avalos (Teoria, Direcció i Equips tècnics), Laia Sánchez (Producció i Promoció) i Ludovico Longhi (Guió i Direcció d’Art). Ells van ser també els responsables de lliurar els premis finals on no van faltar l’humor i els nervis de qui els van rebre. Alguns d’aquests curtmetratges seran presentats a diferents festivals especialitzats. Tots els equips de rodatge van explicar com havia anat l’experiència i el valor que representava per a ells haver descobert d’una manera tan directa dur a terme un projecte d’aquest tipus.\nPer a l’alumnat, el semestre passat va començar un semestre molt intens. El repte de treballar en grans equips multidisciplinars, i amb pressupost zero, els ha fet trobar solucions més que imaginatives per dur a terme els curtmetratges. Guionistes, productors, equips tècnics, direcció d’art, direcció de fotografia i direcció han configurat els equips que han donat el millor de si mateixos per aconseguir dur a terme aquestes sis produccions:\n• Todo lo que se aprovecha del cerdo és el relat d’un cap de setmana de molta tensió, dirigit per Lara Curto\n• Proyecto PEVEV és un inquietant curt que retrata com un govern ha posat en marxa un pla legal per eliminar aquelles persones que li son inútils. L’han dirigit Miguel Mañas i Juan Diego Galán\n• #Santos presenta una societat afectada pels estralls de la crisi. Aquest thriller social ha estat dirigit per Mireia Pérez i Meritxell Canals\n• Hado és un thriller futurista que retrata com l’alt índex de criminalitat obliga a prendre mesures extremes a un Govern, on (se suposa) la democràcia activa és una realitat. Aquest curtmetratge ha estat dirigit per Claudia Rodríguez.\n• Tied reflexiona sobre aspectes que van de la culpa, al lliure albir i la moralitat. Pregunta a l’espectador si algun cop ha fet quelcom poc ètic, només per que era el que s’havia de fer. L’ha dirigit Cristina Cascales\n• Sotaterra presenta l’arribada de l’inspector Gonzàlez a un petit poble per resoldre la misteriosa desaparició del seu alcalde, poc estimat pels vilatans que el consideren un corrupte. Ningú, al poble, li ho posarà fàcil. Aquest curtmetratge ha estat dirigit per José Luis Puig\nAls enllaços anteriors trobareu les webs promocionals i els tràiler de les pel·lícules. També podeu veure els equips que han fet cada curtmetratge al complet, el making off, bandes sonores, xarxes socials i altres detalls de les produccions.\nDarreres galeries fotogràfiques La responsabilitat social dels mitjans de comunicació


Regata tranquil·la amb vents variables fins a Cala en Porter - Volta a Menorca en Patí de Vela\nRegata tranquil·la amb vents variables fins a Cala en Porter\nBy admin 4 de Juliol de 2019 No Comments\nLa quarta etapa de la Volta a Menorca en Patí de Vela ha començat amb regata i ha completat el recorregut de les 15 milles de distància en tres hores i mitja. Jordi Servat, patró del Club Natació Badalona, s’ha endut la victòria.\nLa sortida s’ha produït 30 minuts més tard del previst perquè s’han hagut de remolcar els patins per sortir de Cala Galdana. Amb un procediment de tres minuts, la flota ha pres la sortida davant del Santa Eulàlia a les 12.30h navegant amb vent través de 5 nusos. Poc després, el vent ha canviat a llarg fins a arribar al punt de meta situat a la platja de Binigaus, on Jordi Servat ha estat el primer.\nLa parada tècnica ha servit per agafar forces i l’expedició ha continuat la travessa amb molt poc vent a tota la zona de platges fins que han arribat als penya-segats de Cala En Porter. Aleshores, ha entrat un vent de cara d’uns 11 nusos que ha fet que la flota entrés a Cala en Porter en poc més d’hora i mitja.\nLa Volta a Menorca en Patí de Vela més tranquil·la recupera la competició\nDura i llarga etapa sense vent fins a Cala Galdana\nVent suau i navegació en conserva en la segona etapa\nEspectacular primera etapa de la Volta a Menorca en patí de Vela\nPrevious PostLa Volta a Menorca en Patí de Vela més tranquil·la recupera la competició\nNext PostDura i llarga etapa sense vent fins a Cala Galdana


UP estima que el preu en origen de la fruita de pinyol millorà i permetrà compensar la caiguda de producció - Benvinguts al Món Rural\nUnió de Pagesos preveu per aquesta campanya una millora del preu en origen de la fruita de pinyol. Aquest fet permetrà, segons el sindicat, compensar la caiguda d’ingressos a causa de la quantitat menor de quilos que es produiran, ja què les adversitats climàtiques que han afectat també la resta de zones productores de l’Estat i d’Europa. Diferents fonts oficials, parlen d’una caiguda de producció al conjunt del continent d’entre un 30% i un 40% menys respecte a la mitjana dels últims cinc anys, i d’entre un 15% i un 20% en relació amb la collita del 2020, que ja va ser curta, també per afectacions climàtiques i meteorològiques.\nPel que fa al préssec, nectarina i albercoc, la producció es reduirà respecte al 2020, que també va ser curta comparada amb la mitjana dels últims cinc anys per les gelades del març i l’abril, sobretot a les zones productores més importants de la plana de Lleida, on el sindicat espera una caiguda del 40% d’albercoc i préssec i nectarina respecte a un any normal. El Segrià, principal comarca productora d’albercoc de Lleida, va ser la més afectada, amb pèrdues de vora el 70% en aquest cultiu.\nUnió de Pagesos considera que la pèrdua de fruita als arbres implicarà una millora de la seva qualitat, i recomana als consumidors aprofitar aquesta situació per consumir “una fruita excel·lent de temporada i de proximitat”, així com per donar suport als productors catalans de fruita dolça. Alhora, l’organització agrària demana a les empreses del sector catalanes que defensin uns preus en origen “en coherència amb l’oferta” i que “permetin compensar la pèrdua de producció que han patit els fructicultors per les pluges i gelades aquesta campanya”.\nUnió de Pagesos també insta el Departament d’Acció Climàtica, Alimentació i Agenda Rural a fer “un seguiment meticulós” de les pèrdues per tal de “contribuir a una fiscalitat justa” amb vista a la tributació de l’IRPF del 2021 per a la pagesia que tributa pel sistema de mòduls.\nEtiquetes: Fruita de pinyol


Hostal Gud Salamanca Salamanca Espanya - Ofertes d'hotels amb els MILLORS DESCOMPTES EN LÍNIA\nPaseo de Canalejas, 10, 1º, Centre de Salamanca, Salamanca, Espanya, 37001 - Veure al mapa\nMés informació sobre Hostal Gud Salamanca\nAl visitar Salamanca, vosté es sentirà com a casa a Hostal Gud Salamanca, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Museo Taurino, Plaça Major, Universitat de Salamanca.\nLes instal.lacions i els serveis que proveeix Hostal Gud Salamanca asseguren una estada plaentera als seus clients. Per a la comoditat i comfort dels seus clients, l'hotel ofereix ascensor.\nA més, totes les habitacions ofereixen una gran varietat de comoditats com ara calefacció, escriptori, aparell de televisió, plat de dutxa per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Hostal Gud Salamanca la base perfecta per a gaudir de la seva estada a Salamanca.


Botiga online per Aviram - Dommia\nInici / Serveis per Professionals / Serveis per Professionals / Botiga online per Aviram\nSi t'has plantejat crear el teu negoci online, aquest és el moment, no esperis més i crea la teva pàgina web professional i autogestionable. A més de tenir la botiga oberta permanentment al públic pots accedir a un nombre major de persones ja que no importa la localització pel que el teu negoci passa de local a global.\nDe la mateixa manera, el client es troba més còmode, pot navegar per la botiga online amb tranquil·litat, descobrir tots els productes en plena llibertat i triar el que més li convingui el que es pot traduir en majors probabilitats de venda de productes. Coneix millor als teus clients i els seus gustos, potència les teves vendes i minimitza els esforços.\nEstructura de pàgina web per Aviram\nInformació corporativa del comerç: qui som, què fem, instal·lacions, opinions dels nostres clients, etc.\nFidelitza els teus clients a través d'exclusius descomptes, promocions i ofertes com a retribució a les seves compres online.\n• Galls dindis\n• Ecològics i de Corral\nMantingues el teu negoci actiu 24 hores al dia, tots els dies de la setmana. Ofereix de manera atractiva i fàcil tots els teus productes i serveis.\nAmb l'opció Click&Collect els teus clients podran realitzar les seves compres online i passar a recollir-les pel teu comerç. Es tracta d'una opció òptima per a aquells que no disposen d'un ampli horari però no volen utilitzar el servei “delivery” a domicili.\nAquesta opció de compra permet als clients a realitzar les seves comandes a través de WhatsApp i recollir en botiga o sol·licitar l'enviament a domicili. En aquest últim cas es recomana realitzar el cobrament a través de plataformes com Redsys, Cyberpack, Paycomet, Addonpayments o Paypal.\nInstagram Shopping ofereix un nou canal de vendes que et permet aconseguir nous clients i un major reconeixement de la teva marca i negoci.\nFes visible el teu catàleg de productes i incrementa les teves vendes. Quants més canals ofereixis als teus potencials clients, més possibilitats tindràs de fer créixer el teu negoci.\nMantingues informat al teu públic sobre l'última actualitat del sector i del teu negoci. Ofereix, a més, consells, receptes, recomanacions, etc. que et permetin interactuar amb ells.\nIntegració de plataformes de logística: última milla, glovo, serveis de missatgeria tradicional, etc.


La recuperació del crèdit bancari recolza l'activitat empresarial | CaixaBank Research\nLa recuperació del crèdit bancari recolza l'activitat empresarial\n20 juny 2016 | Pols Econòmic SetmanalEconomia espanyola\nEs confirma la recuperació de la inflació, fins al - 1,0% el maig, com a conseqüència d'un menor descens dels preus d'oci i cultura (viatges organitzats). Per la seva banda, la inflació subjacent, aliena a les fluctuacions de l'energia i els aliments frescos, es va mantenir en el 0,7%. Tanmateix, la fortalesa del consum privat donarà suport a la seva recuperació en la segona meitat d'any. Així mateix, la desaparició de l'efecte esglaó com a conseqüència de l'enfonsament del preu del petroli el 2015 portarà la inflació general a terreny positiu a partir d'agost.\nEl deute públic disminueix a l'abril. El deute del conjunt de les Adm. Pub. va retrocedir fins als 1.079 milers de milions d'euros (en el 1.095 el març). Malgrat aquesta reducció, pròpia del mes d'abril, l'elevat nivell de deute públic assenyala la importància de seguir amb els esforços de consolidació fiscal.\nEl crèdit bancari segueix recuperant-se i la morositat, disminuint. El desglossament del crèdit de l'1T 2016 mostra que cada vegada més segments passen a anotar taxes de variació interanual positives. A més del crèdit al consum i al sector agrícola, que van començar a créixer el 2015, en l'1T també ho ha fet el crèdit a la indústria, una mostra més que el crèdit està donant suport a la recuperació de l'activitat productiva empresarial. D'altra banda, la taxa de morositat va seguir descendint en tots els segments, encara que cal assenyalar que en la construcció i en el crèdit al promotor la taxa encara segueix en cotes molt altes.


Since 01/06/2005: 53043697\nCompareixença del President català Carles Puigdemont a Brussel·les\nBon dia, començo fent un agraïment al PressClub per acollir aquesta roda de premsa. Gràcies per l’interès.\nEl divendres al vespre reunits a Palau després de la Declaració, davant d’una sèrie de dades que mostraven que el govern espanyol plantejava un atac sense precedents contra ciutadans i funcionaris, amb condemnes possibles de 500 anys de presó pel govern, vam decidir que prioritzariem la moderació i la prudència.\nEl diàleg ja era impossible. La nostra mà ha estat estesa sense límits. Vam arribar a proposar una suspensió de la Declaració per obrir un marc de diàleg.\nEl PCPC davant la proclamació de la República Catalana i l’aplicació de l’Article 155\nEl Comitè Executiu del Partit Comunista del Poble de Catalunya (PCPC) davant la proclamació de la República Catalana avui 27 d’octubre en el Parlament de Catalunya manifestem:\n1) El PCPC reconeix la proclamació de la República Catalana perquè així ha estat referendada pels resultats del Referèndum de l’1 d’octubre. El PCPC sempre hem defensat el dret inalienable a l’autodeterminació dels pobles i per suposat del poble català. El PCPC i el nostre partit germà (PCPE) hem anat defensant conjuntament la proposta d’una República Socialista de caràcter Confederal (unió voluntària de pobles i nacions lliures i democràtics dins l’Estat Espanyol). Avui el PCPC té que reconèixer la voluntat i el dret democràtic del poble català a exercir la seva independència davant d’una oligarquia i govern central que ens han mostrat un cop més la seva incapacitat històrica per fer de l’Estat espanyol una nació de pobles i nacions lliures. Avui s’ha tornat a confirmar que el poder central és un digne hereu del Règim Franquista que es va imposar a la 2a República Espanyola per la força de les armes amb el suport del nazifeixisme Internacional.\nCarles Puigdemont, President de Catalunya. Foto: president.catBenvolguts i benvolgudes compatriotes,\nDocument: La resolució de la Independència\nEls grups de Junts pel Sí i de la CUP-CC al Parlament de Catalunya han proposat les seves resolucións per a la votació d'avui:\nCent anys de moviment comunista\nAquest és un any especial per a la memòria de la classe obrera: el centenari de la Revolució Socialista d’Octubre. Celebrem el centenari de la primera revolució obrera victoriosa; celebrem el primer Estat obrer que es va mantenir viu durant setanta-quatre anys. Celebrem el centenari, també, del moviment comunista internacional, del moviment polític que no va claudicar davant el possibilisme i ha mantingut viva l’esperança revolucionària fins els nostres dies.\nDurant aquests cent anys s’ha confirmat la vigència dels principis sobre els que es va fonamentar el primer Estat governat per la classe obrera, tot i els atacs de l’anti-comunisme present en les forces reaccionàries i en algunes forces progressistes. Tot i els atacs, tot i les llegendes negres sobre la URSS, l’experiència soviètica i del moviment comunista queda en la història com a una de les experiències que més han ajudat a avançar a la humanitat.\nCGT: Que no ens tapin la boca\nÉs en aquest context d’agressivitat i retallades, terreny també recorregut per la pròpia Generalitat, en què controlar els ulls i les veus que expliquen el que està passant és necessari per evitar que s’activi o s’alimenti el rebuig de la gent. I és en aquest context que les actituds ultradretanes de l’estat espanyol volen intervenir els mitjans públics de l’ACN, TV3 i Catalunya Ràdio.\nLa CUP contra l'agressió del 155 de la Constitució espanyola\nPoble Lliure: NO PASSARAN! Proclamem i defensem la República Catalana\nLa pretensió de destituir el legítim Govern català, intervenir els mitjans de comunicació, amenaçar els treballadors públics i purgar l’administració, destruir el sistema educatiu i convocar noves eleccions prohibint determinades opcions polítiques, després d’empresonar líders independentistes catalans, només té un nom: FEIXISME.\nPublicat el 22 Octubre 2017


Detingut un conductor amb una taxa d'alcoholèmia de 2,58 - Altaveu el diari digital d'Andorra\nDetingut un conductor amb una taxa d'alcoholèmia de 2,58\nUn arrestat per conduir sota els efectes de l'alcohol tenia el permís retirat\n26/10/2020 (12:36 CET)\nLa policia ha detingut la darrera setmana set persones per conduir sota els efectes de l'alcohol. La taxa més elevada és de 2,58 grams per litre de sang. També va ser detingut un conductor per donar positiu a la prova de control de tòxics salivar en un control rutinari.\nLa primera detenció va tenir lloc el dia 20 a les sis de la tarda quan es va controlar un hone de 44 anys amb una taxa de 2,08 gls. La resta es van realitzar els dies 22, 23, 24 i 25 de matinada en diversos controls. Entre ells cal destacar, la detenció d'un home de 32 anys que, a més de conduir sota els efectes de l'alcohol, ha estat acusat d'un presumpte delicte contra l'Administració de Justícia per crebantament d'una ordenança penal de suspensió del seu permís de conduir.\nFinalment, el dia 25 va ser detingut un home de 22 anys, amb una taxa de 2,02 gls en un accident de danys.


Humor Amarillo versió hivern ...\nHumor Amarillo versió hivern\nHumor Amarillo Versió Hivern.\nDiversió assegurada durant tot l’any!\nA Humor Amarillo Castelloli-Barcelona sabem que no només a l’estiu tens ganes de passar-ho bé!\nPer això hem adaptat les proves per a la temporada d’hivern i n’hem inaugurat de noves. Disposem d’espectaculars inflables, wipe-out, barredera, pista americana, gimcanes d’allò més divertides, lluita d’herois, gladiadors, sumo de bessons, el toro mecànic, mans musicals, Wakamole gegant , els clàssics rodillos i moltes més.\nUn complex espectacular!\nA Grup Karting Castellolí, trobaràs l’Humor Amarillo a Barcelona més espectacular!\nEstà dins del complex d’oci de més de 70.000m2 situat en un entorn únic i natural, on oferim les activitats de Karting, Paintball i Humor Amarillo i restaurant al mateix recinte sense la necessitat de desplaçament entre una activitat i l’altra.\nSi vols passar una jornada increïble i divertida amb els amics, familiars, companys de feina... no dubtis en gaudir de l’Humor Amarillo versió hivern a Humor Amarillo Castelloli, a tan sols 25 minuts de Barcelona.\nLes activitats estan pensades per totes les edats i per tot tipus de grups, ja sigui per festes d’aniversari, comiats de solter, sortides d’empresa... no dubtis en sol·licitar el pack que més s’adapti a vosaltres!\nHumor Amarillo Hivern Packs i Calçotades\nPots complementar el dia gaudint de descomptes espectaculars combinant l’activitat amb una partida de Paintball o un Gran Premi en Karts de lloguer d’última generació.\nTambé us oferim la possibilitat de dinar al nostre complex, així no us heu de desplaçar. No dubteu en consultar la varietat de menús que tenim ,entre ells l’espectacular menú Calçotada!\nNo només a l’estiu es pot gaudir de la diversió, nosaltres ens encarreguem que no us falti res per combatre el fred de la manera més divertida i esbojarrada possible!\nNo ho dubtis més i consulta tot el que pots fer a Humor Amarillo Barcelona clicant al següent enllaç:\nVine i comprova que també es pot gaudir de la diversió a l’hivern!\nKarting Barcelona 29/01/2019


AMICS UAB-Curs de llenguatge audiovisual gener-març 2011\nInici > > Curs de llenguatge audiovisual gener-març 2011\nCurs de llenguatge audiovisual gener-març 2011\nL'Associació d'Amics de la UAB organitza un curs per als seus socis i tots els interessats que vulguin aprofundir en el coneixement i l'experimentació de l'edició de productes audiovisuals.\nEl curs, impartit per Nona Asensio Company i Borja Lozano Mitjans, està destinat a persones amb coneixements bàsics de l'ús del software d'edició de vídeo interessades a resoldre dubtes, experimentar noves possibilitats i millorar el llenguatge de la seva comunicació audiovisual.\nEl curs és pràctic. Cada participant editarà el seu propi material audiovisual i aplicarà al llarg de les sessions els coneixements que vagi adquirint. El temari aprofundeix en els diversos sistemes de software d'edició, des del Windows Movie Maker fins l'Adobe Première.\nInici del curs: dijous 27 de gener de 2011.\nNúmero de sessions: 10 (27 de gener, 3 de febrer, 10 de febrer, 17 de febrer, 24 de febrer, 3 de març, 10 de març, 17 de març, 24 de març i 31 de març.\nHorari: els dijous de les 14'30h a les 16'30h.\nPreu: 120 € per als que no són socis de l'Associació - 100 € per als socis.\nRequeriments: Cal que els alumnes del curs disposin d'un ordinador portàtil.\nPer assistir al curs cal reservar la plaça enviant un correu electrònic a amics@uab.cat o trucant al 93 581 1490.


QUI ENS DONA SUPORT\nSom una entitat de voluntariat social universitari i delegació de l'AFEV França que realitzem el projecte de mentoria social i educativa, enTàndem.\nLa missió de l'entitat és promoure el voluntariat social universitari per lluitar contra les desigualtats socials d’infants i joves en exclusió o dificultats socials, famílies i comunitat dels barris i territoris desafavorits a Catalunya i València.\nLa nostra visió s’emmarca dins el camp de la igualtat de drets i la lluita contra les desigualtats socials i educatives.\nL'AFEV neix a França el 1991 com un moviment d'educació no formal i amb l'objectiu de ser una contribució ciutadana a les polítiques socials de la ciutat, amb la voluntat de lluitar contra\nles desigualtats i de crear un vincle entre dos joventuts que no tenen ocasió de trobar-se: els nens/es i joves en dificultat escolar i social i els estudiants universitaris.\nA Catalunya, l’acció de l’AFEV va començar el 2008 a Barcelona al barri de la Barceloneta i en aquests moments col·laborem amb més de 100 persones voluntàries als territoris de Barcelona, Barberà del Vallès i Santa Coloma. El 2018 el projecte ha començat també a València.\nLa Laia Bernués és educadora social i fa un munt d'anys que està en el món del voluntariat. Li encanta viatjar, llegir, fer el boig amb els seus fills, fer esport i canviar el món! Com deia el Capità Enciam, els petits canvis són poderosos!\nLa Laura és mestra i antropòloga, li encanta el món de l'educació. La fa molt feliç treballar en un projecte on podem canviar la vida de nois, i gaudeix especialment coneixent el voluntariat i acompanyant-lo en el procés d'esdevenir mentors. En el seu temps lliure la trobareu ballant o jugant amb les seves filles.\nPsicòloga i activista incansable. A Irene li encanta viatjar, aprendre de la gent i anar al cine. Enamorada de València, de la seua horta i la seua llum única, és la responsable d'AFEV València i se sent afortunada de formar part d'aquesta apassionant aventura i bonica família!\nEl Gustavo pensa que com deia l’Eduardo Galeano “molta gent petita, en llocs petits, fent coses petites, poden canviar el món”. Entusiasta del voluntariat i de l’acció comunitària, està convençut que el poder de canviar la societat es troba en la gent i en la solidaritat, i que AFEV és una excel·lent eina per transformar i lluitar contra les desigualtats.\nInconformista i somiadora, la Laura va arribar a Barcelona ja fa uns anys. Apassionada de la lectura, la música i el caliu de la gent que l’envolta, li encanta viatjar i aprendre altres formes d’entendre el món. Emocionada de formar part d’aquest gran equip, és una ferma convençuda de que entre totes ho podem tot.\nL’energia i la passió són les seves cartes d’identitat. La Maria no té clar quin és el seu lloc al món, però mai s’avorreix! Formada en Periodisme i Humanitats, li interessen les històries personals i les experiències positives; i els infants són una gran font d'ambdues coses. En el seu temps lliure canta i balla!\nLa Núria Bienvenido és antropòloga i educadora social. Li agrada molt el tracta amb les persones, conèixer-les i poder-les ajudar, per això ha participat en diferents voluntariats. Gaudeix molt ballant, cantant i fent teatre. També li agrada conèixer món i altres cultures. Se sent afortunada i molt engrescada de col·laborar a l'AFEV!!!\nLa Irene té moltes ganes de passar a l'acció per canviar les coses! Apassionada de viatges, de bona literatura...També li agrada cantar ben fort sota la dutxa, està encantada de ser a Barcelona per viure noves aventures i, això sí, sempre amb un somriure enorme!\nLa Gemma és antropòloga i també s'està formant com a educadora social. Li encanta voltar, descobrir nous racons i conèixer altres mirades sobre el món. Amb la convicció que la transformació social és possible, des de fa anys està vinculada a l'associacionisme i està molt contenta de formar part de l'equip de l'AFEV.\nLa Clàudia sempre està llesta per dedicar el seu temps a ajudar a les altres. És part de l’equip de tècniques de projectes. Originària de Badalona, va estudiar educació social abans d’incorporar-se a l’AFEV. Treballadora, compromesa, dinàmica i amb una manera única d’expressar-se, la Clàudia mai es cansa de proposar noves idees per desenvolupar els projectes de l’AFEV!\nL'Eloi és tècnic del projecte d'habitatge KAPS. Implicat en el món associatiu de les festes populars, sempre amb ganes d'organitzar i engrescar-se en nous projectes, més quan suposen compartir i treballar colze a colze amb altra gent. Politòleg de formació, està compromès en treballar per a millorar el seu entorn i orgullós de poder-s'hi dedicar a l'AFEV.\nEn Víctor està convençut que per tal de viure en una societat més cohesionada i inclusiva, s'ha de modificar la seva estructura. Per a això es sent estimulat per tal de poder dissenyar i implementar intervencions educatives d'impacte, com ho és el Zing Programme, al qual està vinculat en el seu projecte de mentoria. Alhora calmat i enèrgic, adora un bon iogurt grec amb figues i llimona.\nCapoeirista i educadora social, la Chiara té 24 anys i ha portat des d'Itàlia tot l'entusiasme i la motivació per participar al projecte enTàndem. Li agrada viatjar, aprendre nous idiomes i perdre's a la natura i, si tot això es pot fer amb amics o coneixent nova gent, encara millor!\nÉs el Victor, té 23 anys. S'encarrega d'ajudar a la mobilització del voluntariat a l'AFEV. Vol actuar per a que els i les joves tinguin un futur més just. Un bon vividor a qui li agrada l'esport, els viatges. La seva multiculturalitat és la seva força, tenir amics a tots els continents és el seu objectiu i ha começat per Barcelona.\nLa Laura té 24 anys i va créixer als Alps francesos. Dinàmica i esportista, li agraden moltíssim les muntanyes i la naturalesa en general i...totes les varietats de formatges! Aquest any, serà referent de tàndems a l'AFEV i està llesta per a passar a l'acció!\nElla és la Clara, té 25 anys i ve de Bretanya. És molt oberta, li agrada conèixer gent nova, escoltar-la i posar-los còmodes! Sol ser alegra i divertida! Li agrada llançar-se a viatjar, i així segueix descobrint València en busca de les millors truites! Té moltes idees per a dinamitzar l'AFEV de València.\nLa Camille té 25 anys i és de París. Li agrada ballar i escoltar música tot el dia. Li encanta conèixer i parlar amb gent. Curiosa, li agradar provar coses noves (com totes les tapes de Barcelona). Aquest any vol posar el seu dinamisme al servei del projecte enTàndem.\nElla és la Juliette i té 25 anys! Li agrada molt la història així que és curiosa i de ment molt oberta! Té molta energia, li encanta ballar i conèixer gent nova! Està vivint a València des de fa 1 any i mig i se sent molt bé aquí! Aquest any, s'encarregarà de la mobilització del voluntariat... entre moltes altres coses!\nCuriosa i constant. A l'Ali li encanta conèixer gent i llocs nous. Estudia Integració Social i es dedica a això des de fa uns anys. Li agrada molt la platja i la muntanya. També els animals, especialment els gossos. Acaba de arribar a l'AFEV i té moltes ganes de començar!\nDesprés d'estudis en dret i comunicació, i d'una molt breu experiència en l'ensenyament del francès, la Lili va decidir dedicar-se al món associatiu. A l'AFEV, la trobareu amb un ordinador a una mà i un mapa de Barcelona a l'altra.\nSabies que... a Catalunya 1 de cada 4 infants viu en risc de ser pobre i a la ciutat de València aquesta xifra correspon al 30% dels infants?\nLa intervenció d’aquests estudiants voluntaris pretén reduir les fractures (socials, culturals, cíviques, etc.) de la nostra societat, que afecten sobretot els infants i joves, moltes vegades, en risc d'exclusió social o que passen per un moment de dificultat.\nA Catalunya el 17% dels joves entre 18 i 24 anys no estudia més enllà de l’ESO; i a València, el 19,5%, mentre que la mitjana europea se situa al 10% (taxa d'Abandonament Escolar Prematur). La pobresa és un dels factors que més hi incideix: L’estat de l’educació a Catalunya 2013 de la Fundació Jaume Bofill assenyala la directa relació entre pobresa i abandonament educatiu.\nQui ens dona suport?\nEl nostre treball és reconegut per la Fundació Jaume Bofill i per la Marató de la Pobresa de TV3 i el nostre projecte va ser seleccionat pel seu valor afegit i la seva innovació social pel XIII Congrés Internacional de Ciutats Educadores (Barcelona, 2014).\nAl 2017, vam ser guardonats dels IV premis al voluntariat universitari de la Fundación Mutua Madrileñ i hem guanyat el 24è Premi Voluntariat de la Generalitat de Catalunya, de 2017.\nEns donen suport i col·laborem amb un munt d'institucions, vols saber quines?\nLa societat ens demana a les entitats sense ànim de lucre que siguem un exemple en l'ús de fons públics i donacions que rebem. I a l'AFEV apostem per la transparència.\nPer aquesta raó, us convidem que visiteu el nostre Portal de Transparència (en col·laboració amb iwith.org)\nConeixeu-nos una mica més donant un cop d'ull a la nostra Memòria del 2016.


Els Mossos d'Esquadra desarticulen una organ... - Govern.cat\nquery_builder 1 agost 2021 09:42\nEls Mossos d'Esquadra desarticulen una organització criminal que dirigia una xarxa de punts de venda de cocaïna adulterada a l'Hospitalet de Llobregat\n. Des de l’any 2020 els investigadors havien detectat un increment de punts de venda d’estupefaents en habitatges ocupats al municipi. Aquest any 2021 s’han desarticulat catorze punts de venda i consum a la ciutat\n. Els investigadors estimen que amb la substància intervinguda es podrien preparar un total de 70.000 dosis de cocaïna adulterada, amb un preu al mercat negre d’uns 700.000€\n. Els caps de l’organització han ingressat a presó\nAgents de la Generalitat – Mossos d’Esquadra de la Unitat d’Investigació de la comissaria de l’Hospitalet de Llobregat van desarticular una organització criminal, liderada per ciutadans de nacionalitat dominicana, que estava instaurant en una xarxa de punts de venda i consum de cocaïna adulterada principalment al barri de Collblanc-Torrassa de l’Hospitalet de Llobregat i van detenir, el dia 28 de juliol, tretze homes i una dona, de nacionalitats dominicana, hondurenya i veneçolana, amb edats compreses entre els 20 i els 68 anys, com a presumptes autors dels delictes d’organització criminal, tràfic de drogues i blanqueig de capitals.\nEl cas Arbequina, nom amb que va ser batejada la investigació, va iniciar-se a començaments d’aquest any, quan els investigadors van detectar una sèrie de coincidències entre els darrers desmantellaments de punts de tràfic de cocaïna a l’Hospitalet de Llobregat. Des de l’any 2020 els agents havien detectat un increment de punts de venda d’estupefaents en habitatges ocupats al municipi. Només aquest any 2021 s’han desarticulat un total de catorze punts de venda i consum a la ciutat. L’estudi de les diferents informacions obtingudes durant els registres va permetre obtenir indicis sobre l’existència d’una trama organitzada, integrada principalment per ciutadans dominicans residents al municipi i a Barcelona.\nEls investigadors van iniciar una sèrie d’indagacions per tal de conèixer l’estructura de la trama criminal i esbrinar les identitats dels líders de l’organització. Durant la investigació, els agents van descobrir que cinc homes conformaven l’escalafó directiu de la trama i que no només estaven relacionats amb la gestió de diversos punts ja desmantellats, sinó que també estaven gestionant com a mínim vuit punts de venda en domicilis més, un local i també un cultiu intensiu de marihuana. Aquests punts estaven disseminats en els barris de Collblanc-Torrassa, Santa-Eulàlia, Pubilla Cases a l’Hospitalet de Llobregat i de Sants-Montjuic a Barcelona.\nEls agents van estudiar els moviments dels integrants de l’organització i també dels diferents punts de tràfic de drogues que s’anaven detectant i van descobrir que els líders de l’organització havien disposat tota una xarxa de col·laboradors, que actuaven com a responsables dels punts de venda i que s’encarregaven del subministrament als clients consumidors.\nEls caps de l’organització també utilitzaven els col·laboradors per transportar la droga fins els domicilis on es subministrava, sempre en petites quantitats, per evitar possibles responsabilitats legals en cas que una dotació policial identifiqués i descobrís la substància. Aquests col·laboradors eren també els encarregats de fer el recompte del benefici econòmic en cadascun dels pisos i un cop quadraven el compte entregaven els diners als caps. Una altra de les seves funcions era detectar pisos buits per ocupar-los i posar-los a disposició de la xarxa de punts de venda.\nEls investigadors van observar que alguns d’aquests col·laboradors havien estat investigats anteriorment per la gestió de punts de venda de droga, tant a l’Hospitalet com a Barcelona, i diversos d’ells tenien antecedents policials per altres tipologies delictives.\nPel que fa a la investigació sobre els beneficis econòmics de l’organització, els investigadors van descobrir que els caps de la trama feien enviaments freqüents de diners a l’estranger, principalment a la República Dominicana, on els beneficis es blanquejaven sota aparença de tramesa de divises a tercers. Fins i tot un dels principals investigats estava realitzant inversions immobiliàries a República Dominicana i construccions d’apartaments amb els beneficis de la droga subministrada.\nEl 28 de juliol, sota la tutela del Jutjat d’Instrucció número 5 de l’Hospitalet de Llobregat, els agents van realitzar catorze entrades i registres en els diferents punts de venda i domicilis dels principals investigats on es van comissar més de dos kilograms de cocaïna preparada per a la seva distribució, un cultiu de marihuana i material per a la confecció de les dosis. Finalment, es van detenir 14 persones com a presumptes autores dels delictes de tràfic de drogues, pertinença a organització criminal i blanqueig de capitals Els agents també van recollir documentació relativa a l’evasió de capitals a l’estranger.\nA un dels detinguts també se li atribueix un delicte de lesions, per presumptament cremar els braços i les cames a un client consumidor amb una planxa incandescent per l’impagament d’una dosi.\nEn els registres es van localitzar tres persones més que estaven reclamades per altres jutjats, una d’elles des de l’any 2016 per l’Audiència Nacional per un delicte d’homicidi.\nEls investigadors estimen que amb la substància intervinguda es podrien preparar un total de 70.000 dosis de cocaïna adulterada, amb un preu en el mercat negre d’uns 700.000€.\nEls arrestats van ser posats a disposició judicial i la jutgessa va decretar l’ingrés a presó de tres dels detinguts. Així com, una orde d’allunyament de la víctima que va patir lesions.\nEn el dispositiu van participar un gran nombre d’efectius de la comissaria de l’Hospitalet de Llobregat, de l’Àrea de Recursos Operatius, de la Brigada Mòbil i de la Unitat Canina. Amb el suport de Mitjans Aeris i la Unitat Central de Drons. En el dispositiu també va participar la Unitat Kilo de la Guàrdia Urbana de l’Hospitalet.\nSant Feliu de Llobregat, 01 d’agost de 2021\nImatge 1 106\nImatge 3 97\nImatge 4 90


Girocamping bat el seu rècord de visitants, amb més de 18.000, i esdevé en un referent internacional del sector ·\nInici Roses Girocamping bat el seu rècord de visitants, amb més de 18.000, i...\nGirocamping bat el seu rècord de visitants, amb més de 18.000, i esdevé en un referent internacional del sector\nDestaca en aquesta edició de la Fira Girocamping que el 35 % dels visitants de la fira han vingut de fora de les comarques de Girona\nLa Fira Girocamping al Palau de Fires de Girona\nGirocamping, la Fira del sector del Càmping i Parcs de Vacances, única en les seves característiques a l’Estat espanyol, ha rebut fins al moment en aquesta tercera edició 18.200 visitants, dos mil més que l’any passat. A aquests se sumen els 1.062 professionals que van passar divendres per la fira, 300 més que l’edició anterior. Unes xifres que l’Associació de Càmpings de Girona, organitzadora de la Saló, considera un èxit absolut. Cal destacar que l’edició d’aquest any ha rebut un 35 % de visitants de fora de les comarques de Girona mentre que l’any passat la xifra va estar al voltant del 15 %. L’Associació de Càmpings de Girona destaca la bona acollida que ha tingut el nou format de la fira, l’apartat gastronòmic com els Food Trucks, i els espais dedicats a l’animació.\nReferent internacional del sector\n“La fira s’ha convertit aquest any en un referent internacional, amb la qual cosa les expectatives que teníem per a aquesta edició s’han complert amb escreix”, va assegurar Miquel Gotanegra, president de l’Associació de Càmpings de Girona. Gotanegra va afegir que “ja estem treballant perquè l’any que ve el Girocamping continuï sorprenent als visitants i sigui cada vegada més atractiva”. En aquest sentit l’Associació treballarà per fer créixer l’oferta de càmpings de fora de les comarques de Girona.\nEl primer dia Girocamping va estar dedicat als professionals i el cap de setmana al públic en general, sobretot famílies que van gaudir de les nombroses activitats que s’hi van preparar. També van aprofitar per acostar-se als estands de l’Associació i dels càmpings presents per demanar informació i, en molts casos, per fer reserves per a Setmana Santa i estiu.\nGirocamping s’ha consolidat com a referent del sector del càmping i dels parcs de vacances del sud d’Europa. La fira ha estat organitzada per l’Associació de Càmpings de Girona, amb la col·laboració de l’Ajuntament de Girona, el Patronat de Turisme Costa Brava Girona i l’Agència Catalana de Turisme. El Saló ha servit per donar a conèixer el món del càmping i fer saber que és el destí ideal per fer una escapada en família.\nAmb Girocamping, Girona s’ha convertit durant tres dies en la capital europea del sector del càmping amb la presència de les organitzacions europees més importants del sector. Ha reunit al Palau de Fires de Girona reunirà a una trentena de presidents de l’European Federation of Campingsite Organizations (EFCO), en una trobada que s’ha portat a terme per primer cop a l’Estat espanyol. També s’han fet ponències internacionals de l’ADAC (l’Associació automobilística amb més socis d’Alemanya, en concret 16 milions); l’ANWB (el club automobilista holandès amb 4 milions de famílies associades); i la britànica Alan Rogers. Són les més importants del sector campista d’Holanda, Alemanya i Regne Unit i la seva presència a Girona és un fet molt rellevant.\nEl Palau Firal es va transformar amb una gran recreació del món del càmping, amb arbres i altres elements que han fet que els visitants hagin pogut viure i gaudir com si estiguessin en un càmping real. Entre les activitats hi hagut desfilades de mascotes de càmpings, espectacles de Walt Disney, tallers, pallassos, zorfball, circuït de ponis, pintura de cares, globoflexia, minidisco, i també un concert nocturn. A Girocamping s’han pogut veure les últimes novetats i tendències del sector. Les empreses que hi exposen presenten els nous models de bulagows, mobilhomes i autocaravanes.\nEls càmpings gironins tenen una gran qualitat i estan reconeguts a nivell internacional. A la demarcació hi ha quasi la meitat dels millors càmpings de tot l’Estat espanyol, tal i com reconeixen diverses guies. En concret, set càmpings gironins tenen la màxima qualificació de cinc estrelles, el prestigiós guardó “Best Càmping 2015” segons els Automòbils Club Alemany ( ADAC) i l’holandès ANWB. A tot l’Estat espanyol s’han reconegut aquest any 18 càmpings. Els càmpings guardonats aquest any són Les Medes de l’Estartit, Cypsela Resort de Pals, Mas San Josep de Santa Cristina d’Aro, El Delfín Verde de Torroella de Montgrí, La Ballena Alegre, l’Àmfora, i les Dunes de Sant Pere Pescador. A Catalunya han rebut aquest reconeixement 15 càmpings i a l’Estat espanyol, 18. En el marc de la darrera Fira holandesa d’Utrecht, celebrada el gener, el càmping Cala Llevadó també va rebre un guardó de la prestigiosa guia Alan Rogers.\nArticle anteriorDissabte es van iniciar les competicions nàutiques a Roses amb una prova popular de rem\nArticle següentQuinze esdeveniments nàutics europeus i nacionals acull el GEN Roses aquest 2015


2005 May Archive at lliurealbir\nPublished on 24 May, 2005\tin cabories.\t6 Comments\nNo fa ni un mes que he fet els trenta un, i ja puc dir amb proves concluents que ja no som el que erem. No és que m’entri la paranoia de que ens fem grans, de la crisi dels trenta i de no sé quines històries més, estic parlant de fets concrets, palpables, més que evidents i que bàsicament van començar a presentar-se ja el mateix dia de l’aniversari i han anat ‘in crescendo‘. Anem a pams.\nComenço pel mateix dia de l’aniversari, amb uns cinc primers minuts fatídics. Acabat de llevar i amb una bona ressaca, poso un cafè i m’oblido de posar la tassa a sota de la cafetera mentre em disposo a preparar una rentadora. A mig posar la roba veig que el cafè va caient per tota la cuina. Ho netejo i en preparo un altre. Torno a posar la roba a la rentadora i en el moment de collir la peça de roba que havia tirat per l’ensurt del cafè, m’ajupo i em clavo el calaix de la verdura al coccix en un angle força curiós. Arrel d’aquest cop vaig estar ben bé dues setmanes amb serioses dificultats per fer una cosa tant bàsica i elemental com seure. I ja és fotut que treballi tot el dia assegut. No és que ho escampés gaire però els que m’envoltaven ja ho sabien, així que era el moment ideal per escoltar coses com “posa’t un coixí com els de les morenes”, “ven-te la bicicleta”, “aixo t’ho arreglo jo…” i altres comentaris escabrosos que estalviaré al personal. Afortunadament a hores d’ara si no faig el tonto no em fa mal.\nI posats a parlar de fer el tonto, aquest cap de setmana s’ha celebrat a l’Arboç la festa del desè aniversari de Ganàpies, que ha estat el que ha acabat d’evidenciar la esmentada decadència. Dissabte per la tarda després d’estar torrant-me al sol durant la migdiada, surt el Joan i diu que esta programada una activitat de grup. Jugar a ‘el castell’ o ‘la bandera’, el joc aquell en que hi ha varis equips que han de conquerir la bandera dels contraris. Penso, “vols dir de jugar a això ara?, va home va…”. Total que es comença a jugar, “que voleu ser, atacants o defensors?” i jo, que el fet de jugar no em feia ni fu ni fa, m’apunto a atacant. Al cap de cinc minuts ja anava amb un mocador penjant dels pantalons i corrent com un animal, pujant als arbres, saltant de marges i perseguint als contraris. Així durant una hora i mitja fins que al final en un salt em va fer una rebrincada el genoll esquerre. S’ha acabat el joc. Per la nit estava tant cascat que no tenia esma de res, el cos baldat, el cap amb migranya de la soleia de la tarda i els calimotxos del migdia, així que com que alguna cosa haviem de fer vaig dir “em prenc un ibuprofeno i paro de beure”, i que millor que unes cocacoles, així quan siguin les quatre de la matinada no tindré gens de son, més que res per estar descansat el diumenge…Ja fa tres dies d’ençà del dissabte i encara em fa mal el genoll i tinc tot el cos ple d’agulletes. Va ser una bona festa però….\nUn altre indici de la decadència també l’he trobat avui quan m’han donat els resultats de la revisió mèdica de la feina. Com ja havia comentat alguna vegada, ja feia un temps que anava una mica desmarxat amb els nivells de colesterol , així que els esperava amb candeletes per saber si la mica de bondat que he fet havia servit d’alguna cosa. I si que ha servit si, he reduit el colesterol!!!!! Però ara he augmentat els triglicèrids. No hi ha manera…\nI ja per acabar de confirmar les meves sospites, la causa que ha fet que porti unes horetes voltant per casa. Aquest mati he perdut el tap. Prou com per haver d’anar-me’n a casa, previa visita impagable a la farmàcia, on després d’estar debatint els meus problemes intestinals amb una noia força guapa i comprensiva a la que se li escapava el riure, segurament perque jo amb la cara pago, m’he endut una caixeta de pastilles que representa que m’han d’arreglar el problema. A aquestes alçades no sé si un amb parell de pastilles en tindré prou, potser en necessitaria un parell de dotzenes per arreglar tot aquest desgavell…


Cvirus.- La Comunitat Valenciana registra 15 morts, torna a fregar els 2.000 positius i té 1.530 hospitalitzats\n20M EPNOTICIA11.11.2020 - 18:00h\nLa Comunitat Valenciana ha registrat altres 15 morts per coronavirus i torna a fregar els dos mil nous contagis, en concret 1.936 encara que suposen 405 menys que ahir. Per la seua banda, els hospitals valencians tenen ingressades 1.530 persones, huit més que ahir, de les quals 248 estan en la UCI, segons l'última actualització de dades de la Conselleria de Sanitat.\nTubs de proves PCR per a la detecció del COVID-19\nJorge Peteiro - Europa Press\nD'aquesta manera, la xifra total de positius ascendeix a 76.940 persones. Per províncies, 261 dels nous contagis se situen a Castelló (8.877 en total); 550 a Alacant (26.375 en total), i 1.125 en la província de València (41.686 en total). A més, el nombre total de pacients sense assignar es manté en dos.\nAixí mateix, s'han notificat 15 defuncions, un d'ells un resident, per la qual cosa el total de defuncions és de 1.987 persones: 288 en la província de Castelló, 688 en la d'Alacant i 1.011 en la de València.\nPer la seua banda, els hospitals valencians tenen, actualment, 1.530 persones ingressades, davant de les 1.522 d'ahir, i 248 estan en la UCI, set més. En concret, 133 estan ingressats en la província de Castelló, amb 20 pacients en UCI; 504 en la província d'Alacant, 88 d'ells en la UCI; i 893 en la província de València, 140 d'ells en UCI.\nNo obstant açò, des de l'última actualització s'han registrat 1.452 altes a pacients amb coronavirus, per la qual cosa el total de persones curades des de l'inici de la pandèmia se situa en 70.430: 7.921 a Castelló, 24.081 a Alacant i 38.377 a València. A més, hi ha 51 altes sense assignació. D'aquesta forma, en aquests moments hi ha 14.901 casos actius, la qual cosa suposa un 17,07% del total de positius.\nA dia de hui, hi ha algun cas positiu en 71 residències de majors (4 en la província de Castelló, 21 en la província d'Alacant i 46 en la província de València), 15 centres de diversitat funcional (5 en la província de Castelló, 3 en la província d'Alacant i 7 en la província de València) i 4 centres de menors en la província de València.\nA més, s'han registrat 72 nous positius en residents, 41 treballadors nous positius i un resident mort. Actualment, es troben sota vigilància activa de control sanitari 11 residències a la Comunitat Valenciana: 1 en la província de Castelló, 4 en la província d'Alacant i 6 en la província de València.


Nules presenta un nou fullet turístic totalment renovat i més visual – Ajuntament de Nules\nHome Històric Nules presenta un nou fullet turístic totalment renovat i més visual\nPer primera vegada els fullets estan en quatre idiomes i s’inclou de manera destacada la bandera blava de la platja de les Marines\nL’Ajuntament de Nules ha presentat el nou fullet turístic totalment renovat, amb un format més gran per fer-lo més visual i amb més fotografies que el fan més atractiu.\nAixí doncs, el fullet es divideix en diferents apartats com la localització on s’explica com arribar al municipi des de les diferents vies de comunicació; també hi ha un breu relat històric de Nules; una descripció dels llocs més emblemàtics i dels béns; les cinc rutes turístiques que té actualment el municipi; una menció tant a les festes com a les tradicions i fires; i es dedica també un espai a les platges i a la gastronomia local.\nEl regidor de Turisme, Guillermo Latorre, assenyala que “aquests fullets tenen una gran importància ja que són la carta de presentació del nostre poble amb les tradicions, patrimoni, en definitiva les nostres arrels. De manera que el turista amb una sola ullada podrà assabentar-se de qui som i on ens trobem”.\nUna de les novetats que presenta aquest fullet és que per primera vegada s’ha publicat en quatre idiomes, com són el valencià, castellà, anglès i francés. També s’inclou els plànols de la nova Ruta Biosaludable i la recent atorgada bandera blava de la platja de les Marines.\nEn principi, s’han realitzat un total de 3.000 unitats i l’empresa encarregada de fer aquesta publicació ha sigut Guías Eca, especialitzada en publicacions turístiques, que ha treballat amb importants poblacions turístiques de la província de Castelló com ara Alcossebre, Benicàssim, Castelló, l’Alcora, Onda, Sogorb o Vinaròs. I a més, l’Ajuntament de Nules ha tingut la col·laboració del Patronat Provincial de Turisme i de la Diputació Provincial de Castelló.\nPer altra banda, des de l’Ajuntament de Nules, mitjançant les regidories de Turisme, Patrimoni i Arxius, i Museus s’està planificant diverses actuacions per a posar en valor el patrimoni local, “és important vincular aquestes regidories al turisme per revaloritzar el nostre patrimoni que ha de ser en un futur el motor turístic local. La intenció és fer de Nules un espai turístic capdavanter a la província de Castelló tenint com a pilar fonamental tota la riquesa patrimonial”, apunta Latorre.\nEn aquest sentit, s’ha creat una Comissió Tècnica de Patrimoni format per veïns i veïnes que de manera desinteressada treballaran per a millorar els béns materials i immaterials de la població.\nAixí entre les accions que es vol portar a terme es troba la millora i potenciació de Mascarell, del jaciment arqueològic del Benicató, de les platges, el Museu de Medallística i del Museu d’Història, i fer de l’arxiu històric una font d’informació per als investigadors.\nNules presenta el seu primer pla local forestal15/07/2019\nNules rep una subvenció de més de 133.000 euros per a millorar l’ocupació de les dones en risc d’exclusió social18/07/2019


AMG GT R: Concebut per als amants de la velocitat - Diari de Terrassa\nDel circuit de competició més dur del món, directament a la carretera. El nou AMG GT R de Mercedes-AMG és un vehicle de sèrie, però amb un equipament on prima la tecnologia de competició.\nLa concepció bàsica amb motor davanter central i canvi de grup V8 biturbo de 430 kW/585 CV, a més de les profundes modificacions al tren de rodatge, el perfeccionament aerodinàmic i les mesures de construcció lleugera intel·ligent, constitueix el fonament d´una experiència inèdita de conducció.\nUn vehicle molt especial\nL´exclusiva pintura especial «AMG green clar magne» proclama a distància l´estirp d´aquest vehicle esportiu, en el desenvolupament del qual ha assumit un paper essencial el llegendari «infern verd», l´històric circuit nord de Nürburgring. Els parafangs eixamplats davant i darrere augmenten l´ample de via i milloren la tracció per tal d´incrementar la velocitat als revolts.\nEl nou faldó davanter amb elements actius, l´aleta posterior de grans dimensions i el nou faldó posterior amb difusor doble milloren les propietats aerodinàmiques del vehicle. Un altre element dissenyat per accentuar el dinamisme són les lleugeres llandes forjades, calçades de sèrie amb pneumàtics de competició.\nEn destaquen especialment la direcció activa en les rodes posteriors, el control de tracció regulable, la suspensió amb ressorts ajustables i la regulació electrònica addicional.\nLa nova graella AMG Panamericana en el radiador revela a primera vista el caràcter peculiar del AMG GT R.


Els més llorejats a la Supercopa d'Espanya\nEl FC Barcelona és el club que més vegades ha guanyat la Supercopa d'Espanya. En total han estat 12 les vegades que el conjunt blaugrana ha aconseguit el títol, de les 16 vegades jugades. L'últim triomf va ser el 2006 contra el Valladolid (36-33).\nEl Barça ha demostrat al llarg de la seva història que li agrada començar la temporada amb el peu dret. La Lliga dels Pirineus i la Supercopa d'Espanya són els dos primers títols en joc de la temporada. En totes dues el club barcelonista ha obtingut grans èxits. En les últimes temporades els de Barcelona s'han trobat a un rival dur de rosegar, el Ciudad Real, que des que va començar el seu camí pel torneig el 2003 ha arrabassat dues vegades el títol al FC Barcelona.\nLa primera victòria arriba el 1986\nEl 1986, el FC Barcelona va guanyar per primera vegada la Supercopa d'Espanya a les ordres de Valero Rivera. Va ser davant el Tecnisan i amb un resultat més que ajustat, 19 a 18. Dos anys després i durant quatre anys consecutius, el conjunt català va ser l'autèntic dominador de la competició. Elgorriaga Bidasoa (29-21), Caja Madrid (30-22), Teka Santander (22-18) i CB Avidesa (29-21) van caure davant els blaugranes.\nEl 1993 el Barça de Valero Rivera va guanyar de nou la Supercopa davant l'Elgorriaga Bidasoa, per 30 a 22. Un any més tard el Teka Santander va arrabassar el triomf a l'equip barcelonista per la mínima, 29 a 28. El 1995 el FC Barcelona no va jugar aquesta competició, però des del 1996 fins al 2001 va tornar a encadenar quatre victòries consecutives. La temporada 1998/99 no es va jugar pel títol.\nEl Ciudad Real entra en joc\nL'any 2003, el Ciudad Real va jugar per primera vegada la Supercopa d'Espanya. Éibar va ser la ciutat elegida per a la disputa de l'esmentat torneig. El Barça va guanyar per un ajustat 26 a 25. Un any després els manxecs es van prendre la revenja i es van proclamar campions en guanyar per 32 a 29. Altres 32 gols van encaixar els blaugranes l'última vegada que es van enfrontar als de Dujshebaiev. En l'últim curs els de Manolo Cadenas van perdre a Salamanca per 32 a 30 . Aquest any els de Barcelona volen treure's l'espina clavada i tornar a ser els clars dominadors de la competició.\nEls números parlen per si sols en la història de la Supercopa d'Espanya. El Barça és l'autèntic dominador. El segon classificat a la llista de guanyadors és el Portland San Antonio, que s'ha proclamat campió únicament en tres ocasions. Ciudad Real, Teka Cantàbria i Atlètic de Madrid el segueixen de prop amb dues victòries cadascun.


BOTIGUERS | VIUafons\nVIUafons / Tarragona / Ciutat / BOTIGUERS\nEL COMERÇ TRADICIONAL AFRONTA EL SEU GRAN MOMENT:\nLa campanya de Nadal són unes poques setmanes en què es concentren una part molt substancial de les vendes de tot l’any i que condiciona sovint la viabilitat de molts petits comerços durant tot l’any. El comerç de proximitat\nencara amb moderat optimisme la campanya de Nadal d’enguany\nDes de les associacions de comerciants de Tarragona i Reus s’impulsen campanyes i activitats diverses durant aquesta època de compres nadalenques, en coordinació amb les administracions locals, amb l’objectiu de crear les condicions perquè els diferents establiments venguin més i puguin competir amb els centres comercials, les grans franquícies i el comerç electrònic, que en els darrers anys està augmentant de forma més que sensible.\nLa campanya nadalenca ha canviat molt els darrers anys amb la irrupció de nous patrons de consum, impulsats per les franquícies i les botigues on-line. El Black Friday és potser l’exemple més clar, amb descomptes cada cop més agressius i que marca l’inici d’unes setmanes en què els consumidors concentren gran part les seves compres durant tot l’any. Es tracta d’una tradició importada dels Estats Units, en què les botigues realitzen descomptes que poden arribar fins i tot al 70 o 80 per cent l’endemà del Dia d’acció de gràcies, el penúltim divendres del mes de novembre. Mentre a l’altra banda de l’Atlàntic aquesta tradició té dècades d’existència, al nostre país va arribar fa menys d’una dècada, però s’ha consolidat amb una rapidesa molt gran i ara podem aprofitar aquests descomptes espectaculars no només el Black Friday, sinó diversos dies amb el nom de Black Days, no només a les grans cadenes i als comerç de proximitat sinó també en concessionaris de cotxes per exemple.\nEL NADAL MUSICAL OFEREIX FINS UNA QUARANTENA D’ACTIVITATS AMB L’OBJECTIU D’AMBIENTAR ELS CARRERS DE TARRAGONA\n“El Black Friday no s’entén gaire en el petit comerç i són les grans marques i cadenes que fan grans vendes. Però el petit comerç no podem anar contra el mercat i hem d’aprofitar-lo per vendre”, afirma Salva Minguella, president de la Via T, la principal associació de comerciants de la ciutat de Tarragona, que aplega al voltant de 150 establiments situats al centre de la capital tarragonina. Per la seva banda, la presidenta del Tomb de Reus, Gemma Molner, té clar que el Black Friday ha vingut per quedar-se i en alguns sectors com el de la roba i el calçat encara més: “Si estàs fora, no vens. Si no pots lluitar-hi, uneix-t’hi. En el Tomb de Reus un 90% dels comerços han participat en el Black Friday. El Tomb de Reus aplega uns 200 comerços del centre de la ciutat.\nA Tarragona, la campanya de Nadal s’ha preparat a través de la Taula de Comerç, formada per la Via T, la Unió d’Empresaris dels Voltants del Mercat Central, l’Associació de Comerciants de la Vall de l’Arrabassada i l’Ajuntament de Tarragona. Hi haurà el Nadal Musical, que ja fa uns anys que es porta a terme i enguany ofereix una quarantena d’activitats amb l’objectiu d’ambientar els carrers de Tarragona durant aquesta època i complementar els llums nadalencs, que es van encendre el darrer divendres de novembre. Pels carrers comercials de la ciutat actuen grups musicals professionals. La iniciativa també té un rerefons solidari, ja que per cada compra que es paga amb una targeta de crèdit o dèbit de Caixabank l’Obra Social La Caixa fa un donatiu de 0,25 euros. Enguany, els elements decoratius dels establiments comercials de la Via T de Tarragona durant aquestes festes de Nadal han estat realitzats pels usuaris i usuàries del Taller Ocupacional de la Fundació Estela per a la Discapacitat. Minguella (Via T) valora molt positivament la feina conjunta que es fa des de la Taula de Comerç, que ja fa un parell d’anys que es va crear.\nLA CAMPANYA ‘A REUS X2’ FARÀ UN SORTEIG ENTRE ELS CLIENTS DEL TOMB DE REUS PER GUANYAR EL DOBLE DE LES SEVES COMPRES\nDes del Tomb de Reus també s’aprofita el Nadal per atraure més compradors als establiments associats amb una campanya que es va posar en marxa el 23 de novembre i s’allargarà fins el 4 de gener: A Reus X2. Aquest Nadal, tot aquell que compri, gasti, mengi o begui als establiments adherits a la campanya podrà participar en un sorteig per tal de guanyar el doble de les seves compres. La presidenta del Tomb de Reus, Gemma Molner, considera que és una campanya molt atractiva que pot contribuir a augmentar les seves vendes motivant els potencials compradors. Molner afirma que la relació que tenen amb l’Ajuntament de Reus és correcta, però lamenta que sovint és complicat tirar endavant noves iniciatives conjuntes amb l’administració.\nEl consistori reusenc ha potenciat molt els darrers anys la celebració del Nadal a la ciutat amb l’objectiu de convertir-se en un referent a nivell de país. Enguany l’Ajuntament de Reus impulsa una campanya de 45 dies amb el lema “Reus és Nadal” amb a un intens programa d’activitats, espectacles d’animació al carrer i atraccions a l’aire lliure, tot amb l’objectiu de crear una ambientació nadalenca a la ciutat, amb la implicació del sector comercial per contribuir a la distribució dels visitants pel conjunt de carrers i places.\nENTRE LA TRADICIÓ I L’ADAPTACIÓ INEVITABLE\nDirigents de les associacions de comerciants de Tarragona i Reus analitzen la situació actual de les botigues tradicionals i els reptes de futur en\nun sector que veu com les tendències dels consumidors estan evolucionant molt en pocs anys\nEl comerç de proximitat ha viscut uns anys complicats per la darrera crisi econòmica, que va provocar el tancament de molts establiments a causa sobretot de la retracció del consum. Però a més, durant les dues darreres dècades, han aterrat a Tarragona i Reus grans cadenes comercials i franquícies, a més de l’obertura de centres comercials com el Corte Inglés o La Fira. L’augment de la venda on-line és una tendència en el consum de les famílies i que tot indica que encara anirà més a l’alça els propers anys.\nEL TOMB DE REUS COMPTA AMB UNA COMMUNITY MANAGER PER A LES SEVES XARXES SOCIALS I EL CONTINGUT WEB\nEl president de PIMEComerç Tarragona, Florenci Nieto, avisa que el comerç de proximitat encara està notant la crisi econòmica que es va iniciar fa ja una dècada: “Costa molt pujar la persiana cada dia, però el petit comerç ens estem posant les piles. Han canviat tendències i costums i la manera de treballar. Assisteixen a fires i jornades i estan atents a les últimes tendències. Hi ha relleus generacionals en establiments que s’han fet molt bé, amb joves preparats i amb ganes de fer moltes coses.”\nLa compra on-line és una tendència imparable i Salva Minguella, president de La Via T de Tarragona, considera que també és una oportunitat per al petit comerç, igual que la presència a les xarxes socials: “S’hi ha de ser i no et pots queixar si no hi ets.” El comerciant tarragoní recorda que l’obertura de Les Gavarres o l’arribada del Corte Inglés a la ciutat ha afectat el petit comerç, però que tenen armes per poder lluitar-hi. Gemma Molner, presidenta de El Tomb de Reus, considera que amb la compra on-line no t’hi pots enfrontar directament i cal recórrer a les armes en què el comerç de proximitat és fort: “Podem oferir productes diferenciats i serveis molt diferents i sobretot el tracte personalitzat.”\nEL REPTE D’ESTAR AL MÒBIL\nEl Tomb de Reus està fent una aposta molt important per internet i les xarxes socials. “Hem renovat profundament la web de l’entitat, que havia quedat molt obsoleta. La vam posar en marxa just abans de l’estiu i està adaptada als smartphones i disposa d’un geolocalitzador. Ara estem donant-la a conèixer. Oferim assessorament a cost zero sobre xarxes socials als comerços que formen part de El Tomb de Reus perquè afegeixen contingut. També comptem amb una community manager per dinamitzar el nostre Facebook, Instagram i contingut de la web.” Molner assenyala que hi ha comerços que estan apostant molt per les seves pròpies xarxes socials i portals web.\nDes de PIMEComerç, Florenci Nieto, coincideix amb l’impuls que cal donar a les noves tecnologies i recorda que des de la seva associació s’han portat a terme cursos i jornades per formar els comerciants en aquests aspectes: “S’ha d’estar present a les xarxes socials i també als telèfons mòbils dels clients. Encara queda molta feina per fer per aconseguir un comerç de Champions i per això estem impulsant una Taula de coneixement on volem implicar diferents sectors més enllà del comerç.”\nDes de La Via T durant la resta de l’any organitzen altres activitats, com les Botigues al carrer, promocions de targetes regal. També programen curses d’aparadorisme i compten amb una dinamitzadora a temps complet. Un dels objectius de cara al 2019 és l’organització d’una Shopping Night, una iniciativa que ja s’havia portat a terme fa uns anys a la ciutat. “Volem fer-la abans de l’estiu, el mes de maig, amb l’objectiu de presentar noves col·leccions i novetats”, explica Minguella. El president de La Via T afirma que les associacions de comerciants estat treballant bé amb l’Ajuntament de Tarragona i que el consistori assumeix el finançament de les llums de Nadal i també reben ajudes de la Diputació.\nUN DELS OBJECTIUS DE CARA AL 2019 DE LA VIA T ÉS TORNAR A ORGANITZAR UNA SHOPPING NIGHT A LA CIUTAT DE TARRAGONA\nDurant tot l’any, El Tomb de Reus impulsa la campanya Temptacions , a través de la qual els clients poden trobar tota mena de novetats, exclusives, ofertes, promocions o descomptes. A través del geolocalitzador de la seva aplicació es poden veure les que el client té més a prop quan passeja pel centre de la ciutat.\nUna de les jornades que organita PIMEComerç Tarragona per formar comerciants en noves tecnologies\nPer poder enfrontar-se amb èxit a les superfícies grans i les franquícies, Minguella creu que el comerciant de proximitat ha de dominar molt bé el sector al que es dedica, estar molt atent a les novetats, organitzar activitats i aprofitar sinèrgies amb altres comerços i canviar molt sovint els aparadors. “El negoci que va bé és principalment perquè qui hi ha al davant sap el que fa”.\nPIMEComerç TREBALLA PER POSAR EN CONTACTE JOVES EMPRENEDORS AMB PROPIETARIS QUE ES PLANTEGEN TANCAR UN COMERÇ\nFa dos anys que Tarragona i Reus han sumat esforços en una campanya conjunta de territori. Molner en fa una valoració positiva, però hi ha alguns comerços que els costa molt participar-hi i cal un canvi de xip. Nieto (PIMEComerç) destaca que aquesta campanya l’han adaptat a altres territoris de Catalunya com les comarques gironines o les centrals. Tot queda a casa es va celebrar aquest any del 19 de març al 7 d’abril amb la implicació de 310 botigues de les dues ciutats (en la primera en van ser 320) amb l’objectiu de sumar esforços entre les dues ciutats i convertir-se en una alternativa a Barcelona. El pressupost de la campanya conjunta en aquesta segons edició va ser de 10.200 euros i es van repartir fins a 15.000 rasques per premiar els clients amb experiències. Minguella (La Via T) aposta per fer-la més cops a l’any i augmentar el pressupost.\nMinguella (La Via T) assenyala que els preus dels locals les posa el mercat i que a Tarragona els locals es van llogant, però reclama una normativa municipal que obligui als propietaris a tenir els locals buits nets, ja que alguns estan en molt males condicions i donen molt mala imatge. El president de la Via T apunta que hi ha altres raons més enllà del preu dels lloguers de locals que expliquen que hi n’hi hagi un gran nombre de buits: “Costa molt d’arrencar un negoci, fer clients, competir amb les franquícies i les grans marques. El lloguer del local no hauria de representar més d’un 15% de la facturació.”\nNieto (PIMEComerç) lamenta el tancament de comerços històrics els darrers anys que sovint es produeix per manca de continuïtat de la nova generació i explica que estan treballant en la solució de posar en contacte joves emprenedors amb propietaris que es plantegen tancar un comerç. PIMEComerç està treballant amb les diferents administracions i la Cambra de la Propietat Urbana per trobar solució al algunes situacions com és la millora de locals on s’hi pot ubicar el comerç, com les instal·lacions elèctriques o la sortida de fum. “Alguns propietaris demanen preus astronòmics pels locals comercials i també demanen dos o tres mesos per avançat, quan encara no ha obert el comerç i no genera negoci i així és molt difícil tirar endavant. Caldria adequar aquestes despeses a l’evolució de l’empresa”, assenyala Nieto.\nEL TOMB DE REUS ES FIXA EN LA RESTAURACIÓ\nSignatura del conveni entre el Tomb de Reus i Vermuts Miró, entre la presidenta de l’associació de comerciants, Gemma Molner, i el director general de Vermuts Miró, Carles Prats\nEl Tomb de Reus vol seguir creixent, ja que els 200 membres actuals són només una quarta part del total d’establiments comercials del mig quilòmetre quadrat que forma la seva àrea d’influència. L’hostaleria, els bars i restaurants són un sector en què El Tomb de Reus s’ha marcat l’objectiu de sumar nous associats i, per això, aquest passat mes d’octubre va signar un acord de col·laboració amb Vermuts Miró, a través del qual tots els establiments dedicats a aquest sector centre de la ciutat que ho desitgin podran adherir-se a l’ associació comercial i beneficiar-se, d’aquesta manera, dels avantatges de formar-ne part.\nEn aquest conveni s’hi estableix que Vermuts Miró es farà càrrec de les quotes dels associats que pertanyin al sector de l’hostaleria i la restauració del nucli tradicional de concentració comercial de la ciutat, fomentant així que s’adhereixin a l’associació més gran de la ciutat en l’àmbit comercial, de serveis i, en aquest cas en concret, de l’oci i la restauració, amb l’únic condicionant de que la marca Vermuts Miró tingui presència en els establiments que es vulguin adherir.\nbotiguersbotiguescomerçcomerç tradicionalgrans superfíciesnadalReusTARRAGONA\nCOMERÇOS HISTÒRICS (16 agost, 2018)\nRaval de Jesús (15 desembre, 2016)


Torredembarra acull la Copa Catalunya d'hoquei en cadira de rodes elèctrica\nEs disputarà aquest diumenge 6 de juny al Pavelló Municipal Sant Jordi\nLa Copa Catalunya d’hoquei en cadira de rodes elèctrica es disputarà aquest diumenge al Pavelló Municipal Sant Jordi de Torredembarra FCEDF\nDivendres, 04 Juny 2021 12:08\nAquest diumenge 6 de juny es disputarà la Copa Catalunya d’hoquei en cadira de rodes elèctrica al Pavelló Municipal Sant Jordi de Torredembarra, amb un triangular entre el Comkedem, DRACS CEA i l’ADB Barberà. La Copa Catalunya és la segona competició dels Jocs Catalans d’aquest any.\nLa competició comença a les 10h amb el partit entre el Comkedem i el DRACS CEA. El perdedor d’aquest partit haurà de jugar el segon partit (12h) contra l’ADB Barberà. Finalment, a les 17h, l’ADB Barberà jugarà contra el guanyador del primer partit i l’equip que guanyi més partits o que tingui millor goalaverage serà el campió de la Copa Catalunya d’aquest any.\nCal destacar que, dins d’aquesta jornada, també hi haurà (16h), un partit inclusiu d’hoquei on participaran jugadors en cadira de rodes elèctrica dels tres equips catalans i jugadors del Club Hoquei Vila-seca.


Les xarxes socials, vampirs d’intimitat | BonDia Diari digital d'Andorra.\nLes xarxes, vampirs d’intimitatFotomuntatge d’‘Update’, tal com la instal·lació quedarà a l’espai expositiu de la fundació Arranz Bravo.\nDt., 17/04/2018 - 03:00\nLes xarxes socials, vampirs d’intimitat\nA. Luengo / Fotomuntatge: Ahmed Keshta\nKeshta estrena el nou programa exterior del ministeri amb una instal·lació a la fundació Arranz Bravo de l’Hospitalet de Llobregat.\nSegur que el recorden perquè, a més de ser el pare de la nova figuració espanyola i un dels gurus de la pintura automàtica –en va deixar un tastet en la inauguració de la mena de retrospectiva que li va consagrar Artalroc–, Eduard Arranz Bravo va deixar fa un any algunes opinions memorables i que retrataven l’actuació del ministeri. Per resumir: venia a dir que quan va oferir la fundació de l’Hospitalet que du el seu nom per exposar-hi l’obra d’artistes locals se li van presentar propostes d’autors que vorejaven el mig segle de vida, quan la fundació s’ha especialitzat en joves creadors. I joves s’ha d’entendre en aquest context per sota dels 40. Que li van intentar donar gat per llebre, vaja. Però que no va picar: “S’ha de tenir una mica més de seriositat”, reclamava aleshores amb certa acritud.\nDoncs sembla que algú del ministeri s'ho ha repensat, i sembla també que Arranz Bravo ha oblidat aquell desacord inicial perquè la fundació i Cultura ja han lligat una primera col·laboració: Ahmed Keshta hi exposarà després de l’estiu Update (Actualització), la instal·lació de grans dimensions que tenen aquí al costat –en un fotomuntatge que dona idea de com quedarà a l’espai expositiu de la fundació Arranz Bravo– i amb què l’artista ordinenc vol reflectir l’altíssim preu que hem pagat per satisfer la pulsió d’estar permanentment interconnectats a través de les xarxes socials: la intimitat, un bé cada vegada més escàs i que s’acabarà esgotant. Keshta teixirà una mena de xarxa amb fils d’electricitat de color vermell que simbolitzen les venes humanes per on circula la sang –la informació–, i el resultat té una òbvia reminiscència vampírica. Igual que els ratpenats ens xuclen la sang, diu, les xarxes socials ens xuclen la intimitat: “Ho saben tot de nosaltres, abans que nosaltres mateixos: els que ens agrada, el que comprarem, on anirem de vacances. Absolutament tot. I el més fotut és que no ens en podem desenganxar. Falta ben poc perquè un reconeixement facial aporti més dades sobre nosaltres que un historial mèdic”.\nAquesta contradicció –la necessitat d’estar connectats i les enormes i sovint inconscients renúncies que això comporta– és la que Keshta ha volgut plasmar amb els circuits d’Update. I, de nou, amb materials d’extracció ben humil: en aquest cas, fil d’electricitat, brides i regletes. A un mil·límetre de l’art pobre versió 2.0 que, d’altra banda, ja havia tastat quan treballava amb CD, paper, i roba. Keshta, en fi, va començar ara fa un any a investigar les possibilitats formals dels circuits elèctrics, que dibuixen sovint involuntaris fractals. A partir d’aquí va anar teixint aquestes xarxes, sistemes orgànics que acaben enfilant-se en unes columnes que funcionen com la columna vertebral.\nPelet conceptual, admet, però no críptic ni tampoc hostil. I aquesta és una altra de les dèries de Keshta: “L’art conceptual no té per què ser lleig, i tampoc ha de ser una cosa inaccessible”. Ho comprovarem al setembre, a la fundació Arranz Bravo, en un projecte que, a part, ha merescut un suculent ajut del ministeri, que hi aporta 6.000 euros.\nVuit segles d’història, vuit metres de retaule\nFa deu anys que hi treballa. Més i tot. És Andorra, la història d’un país, retaule monumental –vuit metres de llarg per dos d’ample– que pretén retratar en una desena de vinyetes la idiosincràsia nacional: Carlemany, Meritxell, el tabac el bisbe, els consellers, la sardana i anar fent. Talla sobre fusta –més tradicional, impossible– que li permet explotar la seva vena més acadèmica, figurativa i també... egípcia, perquè diu que gratant una mica, no gaire, comprovaríem que una obra així només l’ha pogut concebre un artista crescut a l’ombra de les piràmides. A anys llum d’Inside Out, la mena de khaima que li vam veure anys enrere a la sala de Govern, però també d’El llençol, que fa tres cursos va exposar a la Casa Árabe de Madrid, i d’El judici de Maat, el mig centenar de cors construïts amb recipients de vidre units amb cera –de nou, aquesta dèria pel material de rebuig– que al setembre va exposar a 1:54, la fira d’art africà contemporani de Londres. La història d’un país, en fi, l’ha anat tallant entre projecte i projecte al taller de la Cortinada i està a punt, a punt, diu, d’enllestir-la: “Tan aviat com trobi l’espai, li passo una capa de blanc –aquest és el color d’Andorra– i l’exposo”.\nHistòria d'un país\nNúmero de vots: 385